نشف ورد الغصون ولابقى غير الدموع عتاب
خلص كل الكلام ولابقى غير الشقى راحه
وراح من العيون النور كلي خايف(ن)مرتاب
سنين العمر تمضي بي سجد غصني لتفاحه
وضاع العمر في رجوى وصالك وانت يالكذاب
تبي تلعب وتتسلى ماهمك قلبي وافراحه
تقول أيام نقضيها وكني كسبك من اسلاب
متى بعت وشريت بقلب غلط واهداك مفتاحه
وعلى كثر الملام ومانشى من غيبة الغياب
وقفت وماقدرت أنطق هداني باخر رماحه
مصيبه طعنة رماح الغدر لاجتك بيد احباب
تعيش الطعنه بجوفك وترعى عشبك جراحه
معاد النا طريق ولا لنا بالعرف وصف اقراب
كفايه منك ماشفته طفى ضوي بمصباحه
طيور الحزن في عش الفرح تنزل بدون اسباب
تضيق الدنيا في عيني ويكسيني العنا وشاحه
وانا باخر حروفي بكتبك في صفحتي بكتاب
واسجل باخر كتابي عنا قلبي وذباحه
هنالك صرت انا هالك بغدرك وصفي المنصاب
تعالي وافتحي صدري وشوفي وشمك بساحه